El Lesotho el xe on paexe de l’Africa del Sud. El Lesotho el xe totalmente montagnoso , senza sbochi al mar, e el confina solo che col Sudafrica di cui el xe n’enclave. El Lesotho el ga n’estension de 30 355 km². El Lesotho el pol esar divixo in tri rejoni ziogràfeghe: le pianure, longo la riva sud del fiume Caledon, e inte la val del Senqu; i altopiani rente de i monti Drakensberg e Maloti, che i cuerse quasi tuto el paexe. le coline tra pianure e i altopiani. El Lesotho nol ga laghi de inportanza, ma el ga fiumi che i xe la risorsa naturale pi inportante del paexe. El Fiume Orange el nase da i Drakensberg e el traversa tuto el paexe prima de entrar in Sudafrica. I altri fiumi i xe el Caledon, el Malibamatso, el Matsoku e el Senqunyane. I fiumi i parmete la produsion de energia idroeletrica, che la xe venduda al Sudafrica. El clima el xe continetale, co tenperature invernali base . D’istá, la tenperatura ne la parte pi basa del paexe la pol rivar a 30 gradi. La piova la va da 600 mm anui nei presi de la cavedal, a 1200 mm al nord. Le grandi piove le xe da otobre a aprile. El Lesotho nol ga grandi risorse naturali. L’aqua la xe venduda al Sudafrica. A livel minerario se cata: carbon, galena, quarso, e uranio. El Lesotho el xe divixo in 10 distreti aministrativi, tuti co la so cavedal, ciamada camptown. I distreti i xe ivixi in 80 circoscrisioni. Distreto de Berea Distreto de Butha-Buthe Distreto de Leribe Distreto de Mafeteng Distreto de Maseru Distreto de Mohale's Hoek Distreto de Mokhotlong Distreto de Qacha's Nek Distreto de Quthing Distreto de Thaba-Tseka Area totale: 30 355 km² Totale frontiere terestri: 909 km Elevasioni estreme: Thabana Ntlenyana 3 482 m Confluenza del fiume Orange co el fiume Makhaleng a 1 400 m.